**Årsmøte i Horten Hundeklubb (HHK) for 2019**

03.02.2020 kl. 18.00

Vikveien 379

1. Åpning ved styrets leder
2. Fremmøte / stemmetall
3. Valg av møteleder
4. Valg av referent
5. Valg av 2 personer til å undertegne årsmøteprotokoll
6. Godkjennelse av agenda
7. Godkjennelse av årsberetninger
	1. Horten Hundeklubb
	2. Lydighet
	3. Konkurransegruppen
	4. Rallylydighet
8. Foreslått endring av vedtekter for Horten Hundeklubb (HHK), gjeldende fra 01.03.2019

*§3-1 Høyeste myndighet*

 *Klubbens høyeste myndighet er Årsmøtet og avholdes hvert år innen 31. mars.*

1. Regnskap
2. Budsjett
3. Valg av styre:

Ikke på valg:

|  |  |
| --- | --- |
| Verv: | Gjenværende tid: |
| Leder: Lisbeth Venås  | 1 år |
| Styremedlem: Hanna Svendsrud Lieng  | 1 år |
| Styremedlem: Caroline Martinsen | 1 år |
| Styremedlem: Lise Storelid | 1 år |

Valgkomiteens innstilling:

|  |  |
| --- | --- |
| Nestleder: Astrid-Merete Linnerud | velges for 2 år |
| Styremedlem: Tiril Melkild | velges for 2 år |
| Styremedlem: Inger Marie Meen | velges for 2 år |

1. Valg på revisor og vararevisor
2. Valg av valgkomite, leder + 2 medlemmer
3. Innkomne forslag:

Ingen innkomne forslag

1. Eventuelt?

Årsmøtet er i henhold til nye vedtekter annonsert på klubbens nye hjemmeside, samt facebookside, og hengt opp på klubben.

Medlemsmøte med utdeling av priser avholdes umiddelbart etter årsmøtets avslutning.

Årsberetning for Horten Hundeklubb

Horten Hundeklubb har i året som har gått avholdt 7 styremøter og 1 medlemsmøte.

Etter avtale er det John Are Lærum som står for brøyting av sletta. For å begrense kostnader på brøyting, har det blitt prioritert å brøyte de dager hvor det har vært trening med instruktør.

Klubben har hatt 1 dugnad, plassen ble ryddet og raket, hytta ble vasket, toalettet tømt og vasket.

Kiosk salg har hovedsakelig begrenset seg til salg av kaffe og brus, hvor ansvarlig for treningen har solgt når medlemmene ønsket å handle.

I juni ble det holdt en sommerfest med leker og godt humør i flott sommervær.

Så ble det dessverre sterkt redusert aktivitet denne høsten, grunnet sykdom på mange hunder i Norge, men i desember ble det holdt en juleavslutning på klubben, med gløgg og pepperkaker. En fin og sosial kveld.

Vi har i tillegg hatt noe utlån av sletta, noe som har gitt gode penger i kassa.

Klubben har avholdt 1 rallylydighetsstevne, da høstens stevne måtte avlyses.

Det har ikke vært organisert utstillings- eller brukstrening i 2019, men vi vil likevel få gratulere flere av medlemmene med sterke resultater i både ringer og ute i skoger.

Ved Lisbeth Venås

Årsberetning for lydighet 2019

HHK har også i år hatt treninger i hverdagslydighet på onsdager.

Lisbeth Venås har vært hovedinstruktør i 2019, etter fullført trinn 1 utdannelse høsten 2017, mens Caroline Martinssen har fullført trinn 1 utdannelse denne høsten, og har tatt sine praksistimer på onsdager.

Fokuset har vært mot den daglige lydigheten man trenger, møtetrening, kontakt, innkalling m.m., men har selvsagt blitt justert ut i fra hvem som har møtt opp, det har vært fra to til åtte ekvipasjer på treningene.

I høst hadde vi også temadager på siste onsdag i måneden, noe som ble en god avveksling.

Ved Lisbeth Venås

Årsberetning for konkurransegruppa 2019

Konkurransegruppa har trent lydighet på mandager fra kl.18.00. Treningen har hovedsakelig foregått på klubben, men vi har trent andre steder enkelte mandager.

Det har variert veldig på hvor mange som har vært på treningene, alt fra 2-9 hunder. Det har også vært stor variasjon av raser på treningene, noe som er gledelig.

Treningen har vært uten instruktør og vært basert på at alle hjelper alle. Hver enkelt har selv bestemt hva den vil trene og hva den vil ha hjelp til.

Ekvipasjene har trent på forskjellige nivåer, fra å jobbe mot bronsemerket til klasse 3 øvelser. Noe som gir alle ett innblikk i øvelsene i de forskjellige klassene.

Det var planlagt klubbmesterskap i lydighet 23 september, men det ble avlyst på grunn av hundesykdommen.

Det har startet 5 ekvipasjer i klasse 1 i lydighet, hvorav 3 ekvipasjer har opprykk til klasse 2.

ÅRSRAPPORT RALLY LYDIGHET 2019

Vi har igjen lagt et aktivt år bak oss med mange morsomme treninger, og mange fine stevner.

Som vanlig har vi hatt trening på tirsdager fra kl.18.00 til ca 20.00. Fra 4 til 8-9 ekvipasjer, alt etter vær og føreforhold. Som normalt er dukker det opp noen nye, og noen blir borte.

15 ekvipasjer har deltatt på stevner rundt omkring. Sporten har vokst seg veldig stor, så det er nok å velge i. Vi er en fin gjeng som har det både sosialt og morsomt på stevner, hvor vi heier hverandre fram, og hjelper hverandre så godt vi kan. Til å være en såpass liten klubb biter vi godt fra oss på konkurranser.

Vi har til sammen tatt 25 1. premieringer.

 10 2. premieringer

 10 3. premieringer.

Klubben er representert 6 ganger øverst på pallen.

 4 ganger nest øverst, og 3 ganger på tredjeplass.

Vi hadde to deltakere i NM, Lise og Birthe. Begge forhåndskvalifiserte seg.

Lise og Joy fikk en flott 4 plass, Birthe og Circus disket.

Og, som sagt tidligere, rally lydighet er en morsom trening for hund og eier selv om man ikke vil konkurrere. Vi prøver å ta vare på alle som har lyst til å være med, uansett mål , her er alle velkomne.

Jeg har også dette året hatt jobben som instruktør, og får fortsette med det i 2020

Birthe.

HHK’s medlemsverv for 2019 – 2020:

**Styret for HHK:**

|  |  |
| --- | --- |
| Leder:  | Lisbeth Venås |
| Nestleder:  | Svein Cederborg  |
| Kasserer:  | Lise Storelid |
| Styremedlem:  | Hanna Svendsrud Lieng |
| Styremedlem:  | Caroline Martinssen |
| Styremedlem:  | Tanja Andreassen |
| Styremedlem: | Kirsten Engberg |